b'\n_START_ARTICLE_\nBergen Brannkorps Forening\n_START_SECTION_\nHistorie\n_START_PARAGRAPH_\n44 av 50 arbeidere meldte seg inn. Dette var muligens de f\xc3\xb8rste av Bergen kommunes arbeidere og tjenestemenn som organiserte seg p\xc3\xa5 dette plan. Alle brannfolk hadde muligheten til \xc3\xa5 melde seg inn, noe som p\xc3\xa5 denne tiden var uvanlig._NEWLINE_Stiftelsen av foreningen ble sett p\xc3\xa5 med misn\xc3\xb8ye fra myndighetene og administrasjonen, sett p\xc3\xa5 som oppvigleri. Dette brydde primus motor Knut Garvik seg lite om. Han ble valgt til formann av foreningen, og med seg i styret hadde han styremedlemmene J. Sundal, Th. Losnedal, K. Odland og P. Kvalheim._NEWLINE_Siden stiftelsen i 1899 har det skjedd en del p\xc3\xa5 det organisatoriske planet. I 1909 deltok foreningen i stiftelsen av Norsk Brannfunksjon\xc3\xa6rforbund. I tiden 1918-21 var den ogs\xc3\xa5 innom Det norske Arbeiderparti, og i 1918-19 i Norsk Arbeidsmannsforbund, f\xc3\xb8r foreningen i 1927 ble medlem av Norsk kommuneforbund. Et medlemskap som har v\xc3\xa6rt ganske stabilt._NEWLINE_Bergen Brannkorps Forening har avlevert arkivet sitt til Bergen Byarkiv.'